ועדת הכנסת, כנסת 23, פרוטוקול מספר 23, 2020-06-24 17:00

איתן גינזבורג: ערב טוב לחברי הוועדה, אני מתכבד לפתוח ישיבה נוספת של ועדת הכנסת.

איתן גינזבורג: יום רביעי 24 ביוני 2020, שעה 17:05 בערב.

איתן גינזבורג: אנחנו נמצאים בתקופה כזאת של דחיפויות בגלל סיטואציית הקורונה.

איתן גינזבורג: הממשלה התכנסה לדיון דחוף מבחינתה שלא היה מתוכנן, ועסק באופן שבו ניתן למנוע בדרכים שונות את התפשטות המגפה והאופנים שבהם ניתן להשתלט עליה או להתמודד איתה.

איתן גינזבורג: הממשלה הגישה היום לכנסת הצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה החדשה כהוראת שעה.

איתן גינזבורג: הם ביקשו, לפי סעיף 81(ג) לתקנון הכנסת להקדים את הדיון בהצעת החוק לקריאה ראשונה.

איתן גינזבורג: זאת הסיבה שאנחנו מתכנסים.

בועז טופורובסקי: אתה רוצה שנקדם את זה?

איתן גינזבורג: אני רוצה שנדון בזה.

איתן גינזבורג: הצעת החוק, כמובן, מונחת בפנינו, ואף אחד לא הספיק לקרוא אותה - -

אוסאמה סעדי: זה רציני?

אלעזר שטרן: אפשר לקבל עותקים?

אוסאמה סעדי: זה רציני?

איתן גינזבורג: רק שנייה, רק שנייה.

בועז טופורובסקי: למה שהשב"כ יעקוב אחרינו?

אוסאמה סעדי: זה רציני?

אוסאמה סעדי: הנה, אתה אומר בעצמך - -

איתן גינזבורג: תגיד לי מתי אני יכול להמשיך לדבר.

אוסאמה סעדי: - - -

איתן גינזבורג: בוא תגיד לי מתי אני יכול להמשיך לדבר.

אוסאמה סעדי: בבקשה.

איתן גינזבורג: תודה.

איתן גינזבורג: אנחנו פה לא דנים בחוק, אני מזכיר לחברי הוועדה.

איתן גינזבורג: אנחנו דנים בשאלה האם להקדים את הצעת החוק הזאת שהובאה באופן דחוף על-ידי הממשלה במליאת הכנסת לקריאה ראשונה - -

בועז טופורובסקי: להיום.

איתן גינזבורג: - - כדי שאחת מוועדות הכנסת, כנראה חוץ וביטחון, תוכל לדון בחוק ולהתעמק בו כמו שראוי להתעמק בחוקים.

איתן גינזבורג: אז אם זה לא יעלה היום זה יעלה ביום שני, אני מניח.

בועז טופורובסקי: כן, בוודאי.

קריאה: - - -

איתן גינזבורג: ברור.

איתן גינזבורג: הכוונה היא שזה יעלה היום למליאה לקריאה ראשונה.

איתן גינזבורג: יש עמדת ייעוץ משפטי.

איתן גינזבורג: היועץ המשפטי למל"ל גיל אבריאל – הוא נמצא?

- דדון: אני חושבת שהוא עדיין לא התחבר.

בועז טופורובסקי: של הוועדה?

בועז טופורובסקי: של הכנסת?

איתן גינזבורג: איפה ארבל?

- דדון: - - -

אוסאמה סעדי: אפשר, אדוני היושב-ראש, בינתיים?

איתן גינזבורג: כן, בבקשה.

אוסאמה סעדי: אדוני היושב-ראש, כולנו בעד המאבק בנגיף הקורונה.

אוסאמה סעדי: בסופו של דבר חשוב להיאבק ולפעול בכל האמצעים נגד התפשטות הנגיף הזה.

אוסאמה סעדי: אבל בהצעת החוק הזאת אנחנו לא פעם ראשונה.

אוסאמה סעדי: כבר היינו בסרט הזה.

אוסאמה סעדי: אני הייתי חבר בוועדה המשותפת שדנה בהצעת החוק הזאת – ועדת חוץ וביטחון הזמנית שהייתה – ואני זוכר שאתם, אתה ויושב-ראש הוועדה דאז, שר החוץ חבר הכנסת גבי אשכנזי – מה לא אמרתם על הצעת החוק הזאת.

אוסאמה סעדי: אני יכול ללכת עכשיו לפרוטוקול ולהביא את זה.

אחמד טיבי: לא צריך להביך את כולם.

איתן גינזבורג: אותי לא צריך להביך כי לא הייתי בדיונים.

קריאות: - - -

איתן גינזבורג: כשאומרים "אתה", "אתה" זה נחמד אבל פשוט לא הייתי בדיונים.

איתן גינזבורג: הייתי אולי בחצי דקת דיון.

אוסאמה סעדי: תחזור לפרוטוקול.

אוסאמה סעדי: אנחנו קיימנו - -

אלעזר שטרן: לא איתן, אשכנזי.

אוסאמה סעדי: קיימנו דיונים רבים וכולכם אז לפני הפיצול אמרתם דברים נכוחים ונכונים שלא צריך לערב את השב"כ בעניינים האלה ושיש אמצעים להתמודדות בכלים אזרחיים בלי לערב את השב"כ.

אוסאמה סעדי: זאת העמדה שלכם.

אוסאמה סעדי: אז מה השתנה?

אופיר כץ: אני אגיד לך מה השתנה.

אופיר כץ: מאז השב"כ כן השתמש והוכח שהוא איתר מאות אם לא אלפי חולים, וזה מנע את התפשטות הנגיף.

אופיר כץ: זה מה שהשתנה.

קריאות: - - -

איתן גינזבורג: חבר הכנסת אוסאמה סעדי, אם שאלת שאלה אז אני אגיד לך.

איתן גינזבורג: כמה דברים קרו - -

אוסאמה סעדי: זה שנכנסתם לממשלה זה אנחנו יודעים.

אוסאמה סעדי: זה בסדר.

איתן גינזבורג: א', זה דבר אחד שקרה.

אוסאמה סעדי: אתה משנה עמדות?

איתן גינזבורג: לא.

איתן גינזבורג: אבל זה דבר אחד שקרה.

איתן גינזבורג: הוא קרה עובדתית.

איתן גינזבורג: לא, אני צוחק.

איתן גינזבורג: מה שקרה זה שיש התגברות והתפשטות של המגפה, אנחנו נכנסים לתוך גל שני.

אוסאמה סעדי: אז היה יותר קשה, על מה אתה מדבר?

איתן גינזבורג: שנייה, תנו לי.

אוסאמה סעדי: המספרים אז היו פי כמה.

איתן גינזבורג: אבל תן לי - -

אופיר כץ: אנחנו אוטוטו מגיעים לשם.

איתן גינזבורג: אבל תן לי שנייה.

אוסאמה סעדי: המספרים אז היו פי כמה מהמספרים של היום.

איתן גינזבורג: אבל אמרתי – כמה, אז תן לי לדבר עד הסוף ואז תוכל גם להגיב.

איתן גינזבורג: אז, קודם כול, יש התגברות שאנחנו עדים לה; שנית, אני יודע שהממשלה מפתחת בימים אלה שכבת מגן 2 טכנולוגית – אפליקציה אזרחית שאפשר יהיה לעשות בה שימוש כדי לבודד אנשים.

איתן גינזבורג: היום האיכון הזה – לא צריך לדבר על זה יותר מדי בדיון הזה אבל אנחנו יודעים איך זה פועל.

איתן גינזבורג: האפליקציה החדשה שתהיה מוכנה ברמה של כמה שבועות ומפתחים אותה כבר עכשיו מיטב המוחות, תהיה כלי אזרחי לאיכון ברמת הבלוטות'.

איתן גינזבורג: היום זה עובד בצורה אחרת.

איתן גינזבורג: דיברו על זה בוועדה ולא צריך לחזור על זה כאן.

איתן גינזבורג: עד שהאפליקציה הזאת תהיה מפותחת מבקשים לעשות שימוש מידתי.

איתן גינזבורג: כולם שמעו שהשב"כ עצמו לא רוצה לעשות שימוש בדבר הזה, אבל - -

בועז טופורובסקי: מה זאת אומרת?

אלעזר שטרן: מישהו הדליף.

איתן גינזבורג: כולם שמעו את זה.

איתן גינזבורג: זה לא דבר חדש.

איתן גינזבורג: אבל כרגע בצוק העיתים לאור המצב מבקשים זמן.

איתן גינזבורג: הצעת החוק הזאת שמונחת כאן ועוד לא ירדתי לכל פרטיה - -

בועז טופורובסקי: משוגעים אתם.

בועז טופורובסקי: לא יכול להיות - -

קטי קטרין שטרית: איך הגעת לדמוקרטיה?

בועז טופורובסקי: בואי אני אסביר לך.

איתן גינזבורג: אבל, בועז, אני ברשות דיבור.

בועז טופורובסקי: - - - כל פעם - - - הדמוקרטיה - -

איתן גינזבורג: בועז, זה שתדפוק על השולחן זה לא ייתן לך רשות דיבור.

איתן גינזבורג: אנחנו מדברים על כך שהצעת החוק המדוברת תהיה הצעת חוק שלא תופעל על-ידי אדם אחד.

איתן גינזבורג: הצעת החוק הזאת מציעה - -

טלי פלוסקוב: למה אנחנו מדברים על התוכן של החוק?

איתן גינזבורג: כי דיברו פה על הדמוקרטיה ועל הצורך בו.

איתן גינזבורג: זאת הצעת חוק שמדברת על כך שוועדת שרים תקבע מתי החוק הזה יופעל.

איתן גינזבורג: זה יהיה, מה שנקרא, חוק נצור.

איתן גינזבורג: חוק שיפעילו אותו רק בעת הצורך על-ידי קבוצה של אנשים ולא על-ידי אדם אחד.

איתן גינזבורג: זאת הצעת חוק שתהיה מוגבלת לתקופה מאוד מצומצמת של זמן וממילא כל הדיון הזה יתקיים בוועדת חוץ וביטחון שבה, אני מניח, גם יכניסו שינויים בתוך החוק כמו שהכניסו שינויים כמעט בכל חוק הכניסו בכל תחום הקורונה והדברים שהממשלה הביאה.

איתן גינזבורג: יחד עם זאת, לדעתי, בדיון הזה בוועדת הכנסת אנחנו צריכים לחשוב האם נכון להקדים את הדיון בחוק הזה או לא.

איתן גינזבורג: זה הדיון.

איתן גינזבורג: לא האם הוא חוק טוב.

איתן גינזבורג: כי זה לא משנה, אוסאמה, אם נדון בו היום, ואם לא נדון בו היום וניתן לו פטור היום - -

בועז טופורובסקי: בטח שזה משנה.

איתן גינזבורג: - - הוא יידון ביום שני.

איתן גינזבורג: לכן אם הממשלה חושבת שיש לו דחיפות מבחינת בריאות הציבור כי היא רוצה שהוא יוחל כמה שיותר מהר, בלי לזלזל בתהליך החקיקה, ויש אפשרות להקדים את הדיון הראשוני בו במליאת הכנסת, אני לא רואה שום עילה אמיתית למנוע את זה.

בועז טופורובסקי: מה?

בועז טופורובסקי: איך לא?

בועז טופורובסקי: אני יכול, ברשותך?

איתן גינזבורג: כן.

בועז טופורובסקי: כל הדמוקרטיות – ובגלל זה אני מקווה למשהו מהייעוץ המשפטי – ככה נגמרו, כמו שקורה עכשיו.

בועז טופורובסקי: הרי ישבו כמה אנשים היום, החליטו החלטה, מביאים לכם, אנשי הקואליציה, ואף אחד לא קרא את החוק הזה, ואומרים לכם – עכשיו, ברגע זה, מהר תאשרו את זה - -

טלי פלוסקוב: בועז, זאת קריאה ראשונה.

בועז טופורובסקי: - - לא קראתם את החוק כי רק עכשיו הם שלחו לנו את זה - -

טלי פלוסקוב: זאת קריאה ראשונה.

בועז טופורובסקי: מה זה משנה?

טלי פלוסקוב: משנה, בטח משנה.

בועז טופורובסקי: מה זה משנה?

בועז טופורובסקי: הם יודעים שהם יכולים לעשות מה שהם רוצים.

איתן גינזבורג: קבוצת אנשים שהם שרי ממשלת ישראל.

בועז טופורובסקי: קריאה ראשונה זה להצביע בעד החוק.

טלי פלוסקוב: - - - יש פה דיון - - - מעל החוק.

בועז טופורובסקי: עכשיו החוק הזה.

בועז טופורובסקי: אם תגידו לי שאתם לא רוצים להיכנס לניואנסים – החוק הזה בא ובהגדרה מאפשר לרשות, לשב"כ לעקוב אחרי אזרחי מדינת ישראל, לגלות מה שהם רוצים ולעשות מה שהם רוצים - -

טלי פלוסקוב: כדי לשמור על בריאותם ועל החיים שלהם - -

בועז טופורובסקי: - - איזה בריאותם?

בועז טופורובסקי: אנשים מתו השבוע בתאונות דרכים יותר משמתו בקורונה.

בועז טופורובסקי: אז עכשיו עוקבים אחרי כל הנהגים - -

טלי פלוסקוב: זה כדי לשמור עליהם.

בועז טופורובסקי: - - כדי לראות שהם לא עוברים את המהירות המותרת?

טלי פלוסקוב: אם זה מציל את החיים אני בעד.

בועז טופורובסקי: - - זה גם אפשרי עם אותם אמצעים.

בועז טופורובסקי: היו יותר פשעים היום והיה גם רצח באוכלוסייה הערבית.

בועז טופורובסקי: אז עכשיו עוקבים אחרי כל הטלפונים של ערביי ישראל כדי לראות שהם לא אומרים "נשק" בטלפון?

בועז טופורובסקי: שהם לא אומרים שמישהו פגע להם בכבוד של המשפחה?

טלי פלוסקוב: תגיע לדיון על החוק ותגיד את הדברים האלה.

טלי פלוסקוב: זה לא לוועדת הכנסת.

בועז טופורובסקי: היו עבירות רכוש והיו רציחות של בני זוג במדינת ישראל, אז עכשיו אומרים – יש לנו כלי של השב"כ – בואו נעקוב ונראה שאף אחד לא מאיים בטלפון על אשתו?

בועז טופורובסקי: מה זה הדבר הזה?

בועז טופורובסקי: זה הסוף של הדמוקרטיה.

בועז טופורובסקי: אתם לא מבינים את זה?

בועז טופורובסקי: אתם לא מבינים למה אתם נותנים יד עם התהליך הזה?

בועז טופורובסקי: עכשיו באים לכאן מהרגע להרגע ואומרים לנו, יש עוד חצי שעה ישיבה.

בועז טופורובסקי: שולחים לנו הצעת חוק שאף אחד מאיתנו לא קרא, אבל היא אומרת שהשב"כ יכול לעקוב אחרינו, יכול לאכן לנו את הטלפונים - -

טלי פלוסקוב: אתה בעצמך אמרת שעוד לא קראת את החוק - -

בועז טופורובסקי: - - יכול להגיד לנו עם מי דיברנו ועם מי נפגשנו, איפה היינו - -

טלי פלוסקוב: - - אז איך אתה מעביר ביקורת על החוק?

טלי פלוסקוב: - -

בועז טופורובסקי: ראש השב"כ בעצמו אומר שהשתגענו, אומר שאין כזה דבר.

בועז טופורובסקי: איך אתם מפעילים את השב"כ נגד אזרחי ישראל?

טלי פלוסקוב: אני לא שמעתי.

בועז טופורובסקי: - - ועדיין אתם באים ואומרים.

בועז טופורובסקי: ועכשיו הקואליציה חייבת להצביע בעד, ואף אחד מהקואליציה לא קרא את זה כאן - -

טלי פלוסקוב: גם אתה לא קראת - -

בועז טופורובסקי: אני מצביע נגד.

טלי פלוסקוב: - - - להעביר ביקורת - -

בועז טופורובסקי: אני מצביע נגד.

בועז טופורובסקי: ועכשיו אתם תעלו את זה להצבעה - -

קטי קטרין שטרית: יושב-ראש הקואליציה אמר - - -

בועז טופורובסקי: - - אתם תאשרו את זה בעד בהליך מהיר - - -

קריאות: - - -

איתן גינזבורג: חברת הכנסת שטרית, חברת הכנסת פלוסקוב.

קריאות: - - -

איתן גינזבורג: - - -

בועז טופורובסקי: - - - זה יעבור, וכל אזרחי ישראל יהיו תחת מעקב של השב"כ - -

איתן גינזבורג: חברת הכנסת שטרית ופלוסקוב.

בועז טופורובסקי: תגידו, ניואנסים ומה שאתם רוצים אבל זה סוף הדמוקרטיה.

בועז טופורובסקי: ואם אתם לא מבינים את זה, אז אתם לא נמצאים במקום הנכון.

בועז טופורובסקי: אתם חוטאים לאחריות שלכם כחברי כנסת במדינת ישראל, כחברי ועדה.

בועז טופורובסקי: אין מצב שאתם תסכימו לכזה דבר - -

טלי פלוסקוב: יש מצב.

בועז טופורובסקי: - - אין מצב בעולם - -

טלי פלוסקוב: יש מצב.

בועז טופורובסקי: - - תנו לממשלה לעשות עבודה אחרת, שתתאמץ - -

קטי קטרין שטרית: - - -

איתן גינזבורג: תודה, תודה.

בועז טופורובסקי: - - 400 אנשים חולים בקורונה – זאת סיבה עכשיו לעקוב אחרי כל מדינת ישראל?

בועז טופורובסקי: - -

איתן גינזבורג: חבר הכנסת טופורובסקי.

קריאות: - - -

איתן גינזבורג: חברת הכנסת שטרית - -

קריאות: - - -

בועז טופורובסקי: - - - שלשום מתו בתאונות - - - בואו נעקוב אחרי כל הנהגים.

טלי פלוסקוב: - - - במדינת ישראל.

בועז טופורובסקי: מה יש לכם?

בועז טופורובסקי: מה יש לכם?

איתן גינזבורג: תודה רבה.

בועז טופורובסקי: מה יש לכם?

איתן גינזבורג: חבר הכנסת טופורובסקי, תודה.

איתן גינזבורג: בואו ננמיך שנייה את הלהבות.

בועז טופורובסקי: איזה להנמיך את הלהבות?

בועז טופורובסקי: עוד מעט גם לא תהיה סמכות לדבר כאן.

איתן גינזבורג: לא רק שדיברת, גם השמעת בקול רם.

קטי קטרין שטרית: אנחנו מדינה דמוקרטית, יש לך זכות דיבור.

בועז טופורובסקי: זה יגיע.

בועז טופורובסקי: זאת מדינה דמוקרטית.

איתן גינזבורג: אחמד טיבי, בבקשה.

אחמד טיבי: יש לי פגישה עם שר התיירות, לכן אני חייב לצאת יחד עם חברי אוסאמה.

איתן גינזבורג: תכף גם נשמע את אנשי המקצוע שיסבירו.

אחמד טיבי: לאחרונה כל הזמן שמענו שהשימוש שהיה באיכון הטלפונים על-ידי השב"כ הוא חריג ולא יקרה, וכמעט כולם התנגדו – יושב-ראש ועדת חוץ וביטחון דאז אשכנזי ואחרים.

אחמד טיבי: גם בימים האחרונים רבים התנגדו.

אחמד טיבי: עכשיו מביאים לנו בחטף הצעת חוק מג'ורית, קרדינלית, חשובה ומסוכנת, ואומרים, יש ישיבה של ועדת הכנסת ואחר כך למליאה.

אחמד טיבי: ככה לא עובדים.

אחמד טיבי: הכול פרטצ'י כאן, ומשנים עמדה יסודית מקצה לקצה.

אחמד טיבי: מדובר בעניין אזרחי.

אחמד טיבי: קורונה זה עניין אזרחי.

אחמד טיבי: היה שימוש חריג שהתנגדנו לו.

אחמד טיבי: אגב, יש אמירות שזה לא כל כך מדויק והתועלת היא לא מי יודע מה.

אחמד טיבי: יש אמירות כאלה של מומחים.

אחמד טיבי: לכן אני לא מבין למה מביאים את זה שוב; להכניס את איכון הניידים על-ידי השב"כ לנושא כל כך אזרחי, במיוחד כשבשבועות האחרונים מתברר שיש טעויות בניהול המאבק בהתפשטות הקורונה.

אחמד טיבי: יש כישלון של הממשלה בנושא הזה לא רק כלכלי, אלא גם, מתברר, אבד האמון של הציבור בהוראות של משרד הבריאות ושל הממשלה והחלטותיה.

אחמד טיבי: לכן יש התפרצויות בכמה מקומות.

אחמד טיבי: לכן אנחנו נצביע נגד החוק הזה ונגד השימוש בשב"כ לנושא אזרחי.

אחמד טיבי: תודה.

איתן גינזבורג: ונגד הפטור.

אחמד טיבי: נגד הפטור ונגד במליאה.

אחמד טיבי: הכוונה ברורה.

איתן גינזבורג: תודה.

איתן גינזבורג: חבר הכנסת שטרן ואחריו חבר הכנסת אוריאל בוסו.

איתן גינזבורג: אתם רוצים לשמוע קודם את עמדת נציגי המקצוע או קודם לדבר?

בועז טופורובסקי: גם הייעוץ המשפטי של הוועדה.

אלעזר שטרן: אני רוצה להגיד משהו לפני כן.

אלעזר שטרן: אני אשאר לשמוע, כמובן, את עמדת נציגי המקצוע.

אלעזר שטרן: גם אני קצת איש מקצוע - -

איתן גינזבורג: נכון.

אלעזר שטרן: במנהיגות.

איתן גינזבורג: זה אני יודע.

אלעזר שטרן: זה אתה יודע באופן אישי, אתה אומר.

אלעזר שטרן: תודה.

אלעזר שטרן: אני חושב שחלק מהעניין הוא לא ליצור היסטריה.

אלעזר שטרן: הרי הרעיון הזה היה בישיבת ממשלה ובדיונים של ועדת חוץ וביטחון.

אלעזר שטרן: כשאנחנו מתכנסים עכשיו בהתראה של שעה על נושא שעל-פניו הממשלה הייתה צריכה לשים אותו קודם על השולחן – אתה שואל אותי – אם כבר להעביר אותו בקריאה ראשונה ולעצור כדי שיהיה באמת זמן לדיונים האלה אם נגיע למצב של קטסטרופה.

אלעזר שטרן: הממשלה יודעת להעביר חוקים בקריאה ראשונה ולעצור; או אם אתה רוצה – בנוסח החוק לחייב עוד אישור של ועדת חוץ וביטחון.

אלעזר שטרן: יש חוקים כאלה במדינת ישראל.

אלעזר שטרן: קשה לי לתת קרדיט לממשלה, אבל זה בא לחפות על זה שלא יודעים מה לעשות, שמשגעים אותנו.

אלעזר שטרן: לא צריך לשכנע אותנו על הסכנות של הקורונה, לא צריך לשכנע אותנו על החשיבות של הפתיחה הכלכלית שיש לה גם משמעות של חיי אדם.

אלעזר שטרן: הרי על מה הדיון עכשיו?

אלעזר שטרן: הדיון עכשיו הוא רק על הקדמת הדיון.

אלעזר שטרן: זה בדיוק מה שיוצר - -

איתן גינזבורג: את הפניקה.

אלעזר שטרן: השבוע החליטו על החמרה בתנאי האכיפה, על אוסף של דברים – אז תנו להם טיפה לעבוד לפני שאתה הולך לנקוט צעד כזה.

אלעזר שטרן: אני אומר לך יותר מזה : אם אתה רוצה להחזיק את הציבור ממושמע הציבור צריך לדעת שיש על מי לסמוך, ושמקבלי ההחלטות מקבלים החלטות בצורה מקצועית, מנהיגותית ואחראית.

אלעזר שטרן: לדעתי, ההקדמה של הדיון עכשיו מייצרת היסטריה שרק תגביר את התפשטות המחלה.

אלעזר שטרן: כמובן, אני מצטרף למה שאמר חברי בועז על המחירים של הפגיעה בדמוקרטיה.

אלעזר שטרן: זה בדיוק מה שיוצר את תחושת ההיסטריה.

אלעזר שטרן: אני מניח שהדמוקרטיה חשובה גם לראש הממשלה.

אלעזר שטרן: קצת קשה לי, אבל אני מניח, ובטח לאנשים בקבינט הקורונה.

אלעזר שטרן: אני לא יודע איך קיבלו שם את ההחלטה.

אלעזר שטרן: אבל כיוון שהדמוקרטיה חשובה להם עצם זה שהם מביאים דבר כזה בהתראה של חצי שעה אומר שהם, כנראה, בהיסטריה.

אלעזר שטרן: זה בדיוק מה שפוגע בהתמודדות עם המחלה.

אלעזר שטרן: לכן אני אתנגד לזה.

אלעזר שטרן: תודה.

איתן גינזבורג: תודה.

איתן גינזבורג: אני רק רוצה לומר עוד דבר ואז אני אתן לחברי הכנסת שביקשו המשך דברים.

איתן גינזבורג: שב"כ לא אמור לעקוב אחרי האזרחים שומרי חוק – זה ברור.

איתן גינזבורג: אבל, כמובן, גם אסור לסגור את המשק בגלל תחלואה, וזה נאמר פה קודם.

איתן גינזבורג: הרי לפני כמה שבועות היה חוק שנדון והוא נעצר.

איתן גינזבורג: הוא פורסם לציבור והיה תזכיר והוגשו הרבה מאוד הסתייגויות מטעם הציבור, וגם היה דיון בתוך קבינט הקורונה ונכנסו לשם שינויים, ואז המשיכו לדון בו והכניסו עוד שינויים ועוד עידונים.

איתן גינזבורג: החוק שמוגש בפנינו – נכון שהוא הובא היום להקדמת דיון, אבל הוא חוק משופר מפעם שעברה וחוץ מזה הדרך עוד לא הסתיימה.

איתן גינזבורג: תשב ועדת כנסת – אנחנו נשב סביב שולחן ונעבד אותו ונלוש אותו ונדון בו עד שייצא חוק טוב תחת ידינו.

איתן גינזבורג: צריך לדעת שתוקפו של החוק הזה לשלושה חודשים בלבד, הוא חוק שייעשה בו שימוש באופן נצור, כלומר יפעילו אותו רק כשיהיה צורך.

איתן גינזבורג: לא יפעיל אותו אדם אחד, אלא קבוצה של אנשים.

איתן גינזבורג: כשאומרים "האנשים האלה", "לא יודע מי ישב שם, חבורה של אנשים" – בכל הכבוד, אלה שרי ממשלת ישראל שהם נציגי הבית הזה ונציגי ציבור מאוד מכובדים.

איתן גינזבורג: בכל הנוגע למנהיגות ויצירת פניקה, אני חושב שזה מאוד תלוי בנו.

איתן גינזבורג: אם אנחנו ננהג באחריות ולא בפניקה ולא בהתלהמות - -

בועז טופורובסקי: זאת פניקה?

איתן גינזבורג: - - כמו שהרגע שמענו, נראה לי שזה ישרה אווירה אחרת - -

בועז טופורובסקי: לא, ההצעה הזאת היא הפניקה.

איתן גינזבורג: - - וגם אם נקדים את הדיון בו – כי הקדמת דיון לא יוצרת פניקה - -

בועז טופורובסקי: בטח שכן.

איתן גינזבורג: האופן שבו אנחנו דנים בדברים יוצר פניקה.

בועז טופורובסקי: מה זאת אומרת?

איתן גינזבורג: - - והאופן שבו זה מוצג לציבור יוצר פניקה - -

בועז טופורובסקי: - - - על זה שנבקר ונעקוב - -

איתן גינזבורג: אם נדון בחוק הזה ביום רביעי או ביום שני זה לא יוצר את הפניקה.

איתן גינזבורג: בבקשה, אוריאל בוסו, ברכות על ההשתתפות הראשונה בוועדה.

אוריאל בוסו: תודה רבה, אדוני היושב-ראש, לצערי, גם בהצבעות על תוקף הארכות תקנות הקורונה נוצר מצב שגם נושא הקורונה הוא אירוע שאף אחד לא התכונן לו, שלא יודע איך להתארגן אליו, שלא יודע מה זה גל שני, אם יבוא גל שלישי.

אוריאל בוסו: דיברו בהתחלה על הסתיו וכולי, וגם זה נהפך לקואליציה-אופוזיציה.

אוריאל בוסו: אתה רואה לפעמים את ההתנהגות של החברים מהצד השני שמתנגדים לחוקים כאלה ואחרים במליאה, ואנחנו מבינים שמדובר כאן בהצלת חיים.

אוריאל בוסו: כשהממשלה החליטה עם כל האחריות – ואנחנו יודעים על ההתנגדויות שהיו שם – לבצע את המהלך הזה, מבינים שמדובר, כנראה, באקט שאין ברירה אלא לעשות אותו בשביל להציל חיים.

אוריאל בוסו: אני שומע טענות מנגד – עושים החלטות ב"שלוף", עושים סגר לכאן או לשם – כי כנראה הנתונים שמתקבלים – לא תמיד אנחנו יודעים לגמרי.

אוריאל בוסו: אבל מדובר בפעולה מצילת חיים, ללא ספק.

אוריאל בוסו: מפה נאמר את האמירה, ואני גם סומך על היושב-ראש, שכשידונו לגופם של דברים ישמעו על הפרטיות של מי שלא זקוק לכך.

אוריאל בוסו: אבל ברגע שמוחלט שצריך לבצע את המהלך הזה, לדעתי, ההליך צריך להיות מהיר ולגרום לכך שיהיה פטור מחובת הנחה כדי לדון עליו במהירות.

איתן גינזבורג: תודה.

איתן גינזבורג: חברת הכנסת שטרית, בבקשה.

קטי קטרין שטרית: אני שואלת את עצמי לפעמים: איזה אומץ לב, איזו עזות מצח, איזו התנשאות לבוא ולהגיד שאנחנו יודעים טוב יותר מהמומחים.

קטי קטרין שטרית: לא – אנחנו לא יודעים יותר טוב מהמומחים.

בועז טופורובסקי: ראש השב"כ היה נגד.

קטי קטרין שטרית: עם כל הכבוד לכל מי שמומחה פה בכל מיני תחומים - -

בועז טופורובסקי: ראש השב"כ הוא מומחה?

קטי קטרין שטרית: - - תנו קרדיט לבעלי המקצוע.

בועז טופורובסקי: למי?

קטי קטרין שטרית: - - הרי המגיפה הזאת – אף אחד לא ביקש אותה, אף אחד לא יודע איך להתייחס אליה, באיזה אופן.

קטי קטרין שטרית: האם יש ירידה, עלייה?

קטי קטרין שטרית: כל המגיפה הזאת היא בתהליך של תנועה.

קטי קטרין שטרית: גם אני הייתי בטוחה עד לפני שבועיים-שלושה שנגמרה המגיפה ומתחילים לראות את הירידה בעקומה וכך גם במספר המונשמים.

קטי קטרין שטרית: אנחנו כן בעיצומו של גל שני.

קטי קטרין שטרית: אנחנו עם 400 נדבקים ביום – זה גל שני.

קטי קטרין שטרית: אז מה קרה?

קטי קטרין שטרית: אתם מחכים שיהיו פה מתים?

קטי קטרין שטרית: אתם מחכים שיהיו פה יותר חולים כדי להגיד - -

טלי פלוסקוב: אחר כך הם יבואו בטענה לראש הממשלה למה הוא לא עושה.

טלי פלוסקוב: בטח.

קטי קטרין שטרית: אחר כך הם יבואו בטענה לראש הממשלה.

קטי קטרין שטרית: אני לא באה בטענה לחבריי מיש עתיד; כי אם יושב-ראש התנועה שלהם בשיא הגל הראשון קם ואמר: מה הפניקה?

קטי קטרין שטרית: מה צריך?

קטי קטרין שטרית: ופתאום עוד אחד מת ועוד אחד מת ועוד מת ועוד מת.

קטי קטרין שטרית: כי אנשים אמרו, שהנבחרים שלכם אמרו שלא צריך להיכנס לפניקה - -

טלי פלוסקוב: אין בכלל קורונה.

קטי קטרין שטרית: - - לקחת את זה ולהצמיד את זה לקץ הדמוקרטיה?

בועז טופורובסקי: כן.

קטי קטרין שטרית: תקשיבו, פשטתם רגל - -

בועז טופורובסקי: - - -

קטי קטרין שטרית: - - משהו אצלכם השתבש - -

בועז טופורובסקי: - - -

קטי קטרין שטרית: - - אני לא מתיימרת עם כל המומחיות שלי בתחומים שאני מומחית - -

בועז טופורובסקי: ראש השב"כ אמר שהוא נגד שימוש בכלי הזה.

קטי קטרין שטרית: - - זה פשוט לא נורמלי - -

בועז טופורובסקי: ראש השב"כ אמר שהוא נגד.

בועז טופורובסקי: אז הוא גם לא מקצוען?

טלי פלוסקוב: ממתי בן אדם אחד קובע - - - המדינה שלנו?

טלי פלוסקוב: ממתי?

קטי קטרין שטרית: בועז - - -

בועז טופורובסקי: - - -

קטי קטרין שטרית: - - - כרגע אתה לא אחראי.

בועז טופורובסקי: מי המקצוען?

בועז טופורובסקי: ראש השב"כ הוא המקצוען - - -

קטי קטרין שטרית: - - אתה לא אחראי כרגע - -

איתן גינזבורג: תודה.

בועז טופורובסקי: מי המקצוען של השב"כ?

קטי קטרין שטרית: אני לא רוצה.

קטי קטרין שטרית: אני רוצה עכשיו להקשיב.

בועז טופורובסקי: אמרת - - -

איתן גינזבורג: אנחנו נעבור עכשיו - -

קריאות: - - -

בועז טופורובסקי: שמענו הקלטה של ראש השב"כ שהוא מתנגד לשימוש בכלי הזה.

קטי קטרין שטרית: אני מצפה - -

איתן גינזבורג: חבר הכנסת טופורובסקי, תן לה לסיים משפט.

קטי קטרין שטרית: המגפה הזאת לא שואלת את עצמה למי היא תלך היום – לאיש ימין או לאיש שמאל.

קטי קטרין שטרית: המגיפה הזאת פוגעת באנשים מכל האוכלוסיות, מכל הגילים.

קטי קטרין שטרית: לא כולם יודעים בדיוק איך להתייחס אליה.

איתן גינזבורג: תודה.

איתן גינזבורג: בואו נשמע - -

קטי קטרין שטרית: - - לכן צריך לתת לאנשי המקצוע.

קטי קטרין שטרית: אני נבחרת ציבור אבל אני לא מומחית ואני לא מתיימרת להיות מומחית.

קטי קטרין שטרית: אני מקשיבה ואני אסייע.

בועז טופורובסקי: - - - ראש השב"כ - - -

קטי קטרין שטרית: בועז, אני מציעה לכם לעזור לעם ישראל.

איתן גינזבורג: תודה, חברת הכנסת שטרית, תודה, חבר הכנסת טופורובסקי.

בועז טופורובסקי: - - -

קטי קטרין שטרית: - - ולא לפגוע בעם ישראל.

קטי קטרין שטרית: אתם פוגעים באנשים.

איתן גינזבורג: אופיר כץ, בבקשה.

בועז טופורובסקי: אתם פוגעים בדמוקרטיה.

איתן גינזבורג: אופיר כץ, בבקשה, ואז נעבור לנציג המל"ל.

אופיר כץ: ברור לנו שראש הממשלה ניהל ומנהל את משבר הקורונה בצורה יוצאת דופן - -

בועז טופורובסקי: לא, אתה מתכוון – חובבנית.

אופיר כץ: אני באמת אומר את זה - -

טלי פלוסקוב: בושה, בושה על מה שאתה אומר.

איתן גינזבורג: בושה?

איתן גינזבורג: מי שיודע - -

בועז טופורובסקי: - - יש איזשהו נוהל?

בועז טופורובסקי: - - -

טלי פלוסקוב: בושה, בושה.

בועז טופורובסקי: - - -

טלי פלוסקוב: - - - המדינות האחרות.

טלי פלוסקוב: במקום - - -

איתן גינזבורג: חבר הכנסת טופורובסקי, חברת הכנסת פלוסקוב, תנו לאופיר כץ לדבר.

איתן גינזבורג: הוא ברשות דיבור.

איתן גינזבורג: לא צריך להעיר על כל הערה.

איתן גינזבורג: זאת דעתו בלבד.

איתן גינזבורג: נכון, אופיר, מה שאתה אומר זאת דעתך.

אופיר כץ: זאת דעתם של הרבה אזרחים.

אופיר כץ: אני אחזור שוב בשביל בועז.

אופיר כץ: ראש הממשלה ניהל ומנהל את משבר הקורונה בצורה יוצאת דופן - -

בועז טופורובסקי: לא.

איתן גינזבורג: די, בועז.

אופיר כץ: - - לצערי, יש אנשים שזה מאוד מציק להם.

אופיר כץ: גם במשבר שהוא של כלל אזרחי ישראל מציק להם לראות את ראש הממשלה מנהיג את המדינה, מנהיג את המשבר, ועושה את זה בצורה מעולה.

אופיר כץ: במקום להגיד "קץ הדמוקרטיה" אני דווקא הייתי ממליץ ליאיר לפיד ואנשיו לנצל את ההזדמנות הזאת ולראות איך מנהלים משבר במדינה דמוקרטית - -

בועז טופורובסקי: אתמול הוא סידר לעצמו מיליון שקל, היום הוא מסדר לעצמו מעקב אחרי האזרחים - -

אופיר כץ: - - אתם יכולים לנצל את זה לטובה.

אופיר כץ: תנצלו את זה.

טלי פלוסקוב: זה לא יעזור לכם.

טלי פלוסקוב: כמה שזה שקר לא תגידו.

אופיר כץ: - - - יש לכם מנהיג שאתם יכולים ללמוד ממנו.

אופיר כץ: תלמדו.

אלעזר שטרן: אנחנו עסוקים בללמוד איך מתחמקים - - -

בועז טופורובסקי: כל פעם אומרים לנו - - - איך פתאום עכשיו הצבעות?

אופיר כץ: תלמדו איך מנהלים משבר, תלמדו מה זאת מנהיגות.

אלעזר שטרן: אמרתי לך, אופיר, בינתיים אנחנו מנסים ללמוד איך מרוויחים כסף על חשבון המדינה בלי לשלם מיסים.

קטי קטרין שטרית: אתה בעצמך לא מאמין במה שאתה אומר.

איתן גינזבורג: חברים, תנו לאופיר כץ לדבר.

קטי קטרין שטרית: אתה לא מאמין במה שאתה אומר.

איתן גינזבורג: קטי, ניסיתי להגן - -

קטי קטרין שטרית: הוא מוכן שייקחו ממנו מה שלקחו מכל ראשי הממשלות.

איתן גינזבורג: חברת הכנסת שטרית, ניסיתי להגן עלייך לפני אחרים.

קריאות: - - -

איתן גינזבורג: חברת הכנסת שטרית, ניסיתי להגן עלייך מפני אחרים.

איתן גינזבורג: אני רוצה להגן על אופיר כץ בלי שתפריעו לו.

קטי קטרין שטרית: חברי היקר אופיר, תדבר.

אופיר כץ: לאור העלייה בנתונים אין ספק שצריך לקיים צעדים נוספים, צריך לקיים צעדים חדים יותר כי בסוף אף אחד לא רוצה שאנשים פה יהיו מאושפזים, אף אחד לא רוצה שאנשים ימותו, ואף אחד לא רוצה לחזור לסגר.

אופיר כץ: לכן עושים את הצעדים האלה, לא בגלל שיום אחד בא לראש הממשלה להכניס את השב"כ לתמונה.

אופיר כץ: ואנחנו רואים את הנתונים: משלשום לאתמול זה הוכפל ממאתיים ומשהו הגענו ל-450.

אופיר כץ: תוך כמה ימים אנחנו יכולים שוב להגיע לאלף נדבקים, וזה יביא אותנו למקום שאנחנו לא רוצים להיות בו.

אופיר כץ: הכלי הזה הוכח כיעיל, הוכח שהוא מאתר ובאמצעות האיתור שלו אפשר לתחום את ההידבקות וגם להשתלט על זה בצורה טובה יותר.

אופיר כץ: זה הוכח, ועל זה אין מחלוקת.

אופיר כץ: בניגוד למה שנאמר פה אני מאמין לראש השב"כ.

אופיר כץ: אני מאמין לשב"כ שאם הם אומרים שהם משתמשים בזה בצורה מידתית אז הם יעשו את זה בצורה הכי מידתית שיש ולא מעבר לכך, ולא יהיה שימוש נוסף אלא רק כדי לאתר חולי קורונה.

אופיר כץ: לכן אנחנו צריכים, כמובן, ללכת עם הממשלה לתת את הפטור, ושהדיון ימשיך בוועדת חוץ וביטחון.

איתן גינזבורג: אני רוצה לעבור למר רפי מרון, ראש ענף טכנולוגיות במטה לביטחון לאומי.

איתן גינזבורג: ערב טוב, מר מרון.

איתן גינזבורג: השאלה העיקרית היא ביחס לדחיפות.

איתן גינזבורג: זכותה של הממשלה להגיש איזו הצעת חוק שהיא רוצה, כמובן, והיא הייתה עולה לדיון ביום שני בסדר דברים רגיל.

איתן גינזבורג: אבל הממשלה ביקשה לדון בזה היום.

איתן גינזבורג: בעצם השאלה שהוועדה הזאת דנה בה כרגע היא במידת הדחיפות – מדוע אנחנו צריכים להקדים את הדיון להיום ולא להמתין עד יום שני.

רפי מרון: בכל מה שקשור לאמצעים הטכנולוגיים והתרומה שלהם לחקירות האפידמיולוגיות אני יכול לומר שמתוך הנתונים שלמדנו עד היום בהשוואה לעבר, הוכח שלאמצעים הטכנולוגיים יש תרומה משמעותית לכמות המגעים שאנחנו מצליחים לאתר ולזהות, וכמובן לבודד אותם, ועל-ידי כך להקטין את קצב ההתפשטות של המחלה.

רפי מרון: ככל שלא נעשה את זה ולא נשתמש באמצעים טכנולוגיים תהיה לנו הצבעה כללית על קהלים שבתוכם יתגלו חולים או שבתוכם יסתובבו חולים, ואז נצטרך לבודד קהלים שלמים.

רפי מרון: זה יכול להתבטא בקבוצות אוכלוסייה, זה יכול להתבטא במתחמים, כגון בית-כנסת, אולם אירועים; זה יכול להגיע עד כדי אזורים גאוגרפיים נרחבים יותר כמו שכונות בתוך ערים.

רפי מרון: אז ככל שנוכל לאתר בצורה מדויקת בהסתייעות באמצעים טכנולוגיים את אותם אנשים שעלולים להמשיך להפיץ את המחלה נוכל לדייק יותר את מידת השימוש באמצעים כמו בידוד.

רפי מרון: זה דבר חשוב הן לטובת זכויות הפרט כדי שאנשים לא יצטרכו לשבת בביתם מבודדים, נקרא לזה – על לא עוול בכפם; ומצד שני לטובת הכלכלה.

רפי מרון: כי ככל שנוציא יותר אנשים ממעגל המרחב הציבורי אנחנו גם פוגעים יותר בכלכלה.

רפי מרון: לגבי מידת הדחיפות אני לא יודע להגיד לך אם זה להיום, למחר או למחרתיים.

רפי מרון: אני יכול להגיד לך שלאמצעים יש תרומה חשובה ואפקטיבית לביצוע החקירות האפידמיולוגיות.

איתן גינזבורג: כלומר אתה אומר שגם בחקירות האפידמיולוגיות קשה לאדם מן היישוב לזכור איפה הוא היה וסביב מי הוא היה לפני שבוע או שבוע וחצי אם התגלה שהוא נשא או חולה קורונה, והאמצעי הזה מסייע לכם לאתר את האנשים שהיו בסביבתו בצורה טובה יותר ולא להסתמך רק על הזיכרון הטוב, ככל שיהיה.

רפי מרון: נכון.

רפי מרון: גם צריך לזכור שחלק מהאנשים שנמצאים בחקירות האפידמיולוגיות נמצאים שם משום שהם פיתחו סימפטומים של מחלה.

רפי מרון: אז תנסו לחשוב על אדם שמפתח סימפטומים של מחלה, שהוא נמצא במצב לא נעים, הוא חש בבהלה, ולא סביר לדרוש ממנו לזכור את כל המגעים שהיו לו ואת כל האנשים שהוא נפגש בהם.

רפי מרון: האמצעים הטכנולוגיים גם מסייעים לזהות אנשים שהיו בקרבתו בצורה בלתי תלויה בזיכרון שלו, אנשים שהוא בכלל לא מכיר, וגם מאפשרת לו להיזכר באותם מקומות שבהם הוא שהה עד שהגיע לאותה בדיקה.

רפי מרון: לכן, כפי שראינו בעבר, יש לזה תרומה מאוד משמעותית.

טלי פלוסקוב: במקום להיות גאים שיש לנו טכנולוגיות כאלה אנחנו דוחים אותן.

אלעזר שטרן: הוא רק לא עונה לשאלה שלך.

איתן גינזבורג: הוא התייחס לדחיפות - - - אתם מפתחים כרגע עוד אמצעי טכנולוגי נוסף אזרחי שיחליף את הצורך בשימוש בשב"כ?

רפי מרון: כן, משרד הבריאות עוסק זה זמן בפיתוח של יישומון בטלפון חכם שכאשר מתקינים אותו הוא יכול לבדוק מול בעלי אפליקציות דומות שנושאים טלפונים בסביבתו, אם היו מגעים בטווחים מספיק קרובים ולמשך זמן מספיק ארוך בין אדם שהתגלה כחולה לבין אנשים שהיו בסביבתו.

רפי מרון: זה יכול לתת מידע מאוד מדויק יחסית, ואפילו יותר מדויק ממה שיש לנו היום באמצעי השב"כ, כדי שנוכל בצורה הדרגתית להחליף את אמצעי השב"כ ככל שנצליח להטמיע את היישומונים האלה במספר מספיק גדול של אנשים שיתנדבו להתקין אותם ולהשתמש בהם.

איתן גינזבורג: אני מבין שהחוק שאתם הגשתם הוא חוק גישור, חוק של הוראת שעה עד שהאפליקציה תהיה מוכנה ותוכל לפעול.

בועז טופורובסקי: רק אם - - - יורידו את זה.

רפי מרון: אנחנו עוסקים במקביל בפיתוח של האפליקציה.

רפי מרון: אני שמח לבשר לכם שמבחינה טכנולוגית היא נמצאת במצב בשל.

רפי מרון: היא עברה בדיקות קבלה לכל אותם טלפונים שהם במערכת הפעלה של אנדרואיד, והיא בסיום בדיקות קבלה לכל אותם טלפונים מדגם אייפון.

רפי מרון: לכן תוך זמן קצר מאוד האפליקציה תהיה מוכנה להשקה ולשימוש בקרב הקהל הרחב.

איתן גינזבורג: ברמה של שבועות?

איתן גינזבורג: ברמה של שבועות בודדים?

רפי מרון: בכל מה שקשור לטלפונים מדגם אנדרואיד האפליקציה סיימה את בדיקות הקבלה והיא מוכנה.

רפי מרון: לגבי אייפון היא תהיה מוכנה, כנראה, בתוך שבוע.

רפי מרון: עכשיו מה שנותר זאת ההחלטה - -

בועז טופורובסקי: אז לא צריך את זה.

רפי מרון: - - איך בדיוק מפיצים אותה בקרב הציבור תוך כדי ליווי ההטמעה הזאת בהסברה מתאימה.

רפי מרון: לכן יש פה תהליך.

בועז טופורובסקי: אז לא צריך את האיכון של השב"כ.

איתן גינזבורג: חבר הכנסת עוזי דיין, בבקשה.

עוזי דיין: - - - גם להפיץ אותה וגם לראות שהיא נקלטת וגם להחליט שהיא עדיפה על הדבר.

עוזי דיין: כי לשיטת האיכון של השב"כ יש חסרונות מיוחדים, אבל לעומת זה היא לא צריכה אישור מכל בעלי הטלפונים באזור לתקשר איתם.

עוזי דיין: לכן אם למשל האפליקציה הזאת היא לא הצלחה מסחררת, ורק 8%, נניח, מקבלים אותה, אז יצטרכו להחליט האם היא מחליפה אותה או לא.

עוזי דיין: זה לא מובן מאליו.

איתן גינזבורג: בכל מקרה הצעת החוק המוגשת כרגע, לפי מה שכתוב בה, היא תקפה לשלושה חודשים בלבד.

איתן גינזבורג: שאלות?

סונדוס סאלח: עדיין לא הוכח שהאפליקציה עובדת.

סונדוס סאלח: אז אנחנו מכניסים את עצמנו לפיילוט וגם פוגעים בחופש הפרט של כל אדם.

סונדוס סאלח: חוץ מזה אם יש לנו הטכנולוגיות האלה נשמח לשמוע עליהם - -

רפי מרון: זה לא מדויק.

רפי מרון: האפליקציה עברה פיילוט.

סונדוס סאלח: - - כשאישה מתקשרת למשטרה, שמאיימים על החיים שלה - -

בועז טופורובסקי: בדיוק.

סונדוס סאלח: - - ולא לאטום אוזניים ולפתוח אותם רק בזמן שהממשלה והקואליציה רוצים את הטכנולוגיות האלה.

סונדוס סאלח: תודה.

איתן גינזבורג: תודה.

איתן גינזבורג: עורכת הדין ארבל, בבקשה, יש פה שאלות.

ארבל אסטרחן: אני לא יכולה להתייחס כרגע לתוכן ההצעה כי התוכן נידון בוועדה שתדון בה.

ארבל אסטרחן: אנחנו מדברים על הדחיפות, זה ברור.

איתן גינזבורג: אנחנו דנים בהקדמת הדיון.

בועז טופורובסקי: אז אני רוצה התייעצות סיעתית, בבקשה.

איתן גינזבורג: אם כך אנחנו נעבור להצבעה מיד לאחר ההתייעצות הסיעתית.

איתן גינזבורג: נתכנס כאן ב-17:48.

איתן גינזבורג: אני מחדש את הישיבה.

איתן גינזבורג: נתנו זמן התייעצות סיעתית והארכנו לה את הזמן כי הבנו שהייתה התייעצות סוערת.

איתן גינזבורג: אני מעלה את ההצעה להקדמת הדיון בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה החדש (הוראת שעה).

איתן גינזבורג: מי בעד הקדמת הדיון לפני הקריאה הראשונה?

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 8

איתן גינזבורג: נמנעים – אין

איתן גינזבורג: בעד- 8, נגד- 3.

איתן גינזבורג: ההקדמה אושרה.

בועז טופורובסקי: רביזיה.

איתן גינזבורג: נתכנס כאן לרביזיה ב-18:21.